ananddey/assamese-wiki-corpus huggingface dataset:
ৰোজা (চলচ্চিত্ৰ)

ৰোজা হৈছে মণি ৰত্নমৰ দ্বাৰা পৰিচালিত আৰু সহ-লিখিত ১৯৯২ চনৰ এখন ভাৰতীয় তামিল ভাষাৰ ৰোমান্টিক থ্ৰিলাৰ চলচ্চিত্ৰ। ছবিখনত অৰবিন্দ স্বামী আৰু মধু (মধুবালা নামৰে খ্যাত)য়ে‍ অভিনয় কৰিছে। ছবিখন কে. বালাচান্দেৰে তেওঁৰ কবিতালয় প্ৰডাকচনৰ অধীনত প্ৰযোজনা কৰিছিল আৰু জি. ভেংকটেশ্বৰনে বিতৰণ কৰিছিল। ছবিখনৰ চিনেমাটোগ্ৰাফী সন্তোষ শিৱনৰ; সংগীতেৰে‍ আত্মপ্ৰকাশ ঘটিছিল এ. আৰ. ৰহমানৰ, আনহাতে সম্পাদনা সুৰেশ উৰ্ছৰ।

ইয়াত তামিলনাডুৰ এখন গাঁৱৰ এগৰাকী সাধাৰণ ছোৱালীয়ে জম্মু-কাশ্মীৰত এক গোপন অভিযানৰ সময়ত উগ্ৰপন্থীয়ে অপহৰণ কৰাৰ পিছত নিজৰ স্বামীক বিচাৰি উলিয়াবলৈ কৰা কঠোৰ প্ৰচেষ্টাৰ কাহিনী উল্লেখ কৰা হৈছে।

১৯৯২ চনৰ ১৫ আগষ্টত মুক্তি পোৱা ছবিখনে ইতিবাচক সমালোচনাৰ সন্মুখীন হয়, দেশপ্ৰেমমূলক বিষয়বস্তু আৰু সমালোচকৰ প্ৰশংসা লাভ কৰে। ২৪ সংখ্যক আই এফ এফ আইৰ ভাৰতীয় পেনোৰামা শাখাত ইয়াক প্ৰদৰ্শিত কৰা হৈছিল।

ৰোজাই ৰাষ্ট্ৰীয় সংহতিৰ শ্ৰেষ্ঠ ছবিকে ধৰি তিনিটা ৰাষ্ট্ৰীয় চলচ্চিত্ৰ বঁটা লাভ কৰি ৰত্নমক ৰাষ্ট্ৰীয় প্ৰশংসালৈ আগবঢ়াই দিয়ে। ১৮ সংখ্যক মস্কো আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ চলচ্চিত্ৰৰ বাবে মনোনয়ন লাভ কৰিও ছবিখনে আন্তঃৰাষ্ট্ৰীয় প্ৰশংসা লাভ কৰে। সমগ্ৰ বিশ্বতে সন্ত্ৰাসবাদী আক্ৰমণৰ আশংকা বৃদ্ধি পোৱাৰ ফলত আন্তঃৰাষ্ট্ৰীয় দৰ্শকৰ বাবে ছবিখন পুনৰ মুক্তি দিয়া হয়। বম্বে (১৯৯৫) আৰু দিল ছে (১৯৯৮)ৰ পূৰ্বে মণিৰত্নমৰ ত্ৰিলজীত ভাৰতীয় ৰাজনীতিৰ পটভূমিত মানৱ সম্পৰ্কক চিত্ৰিত কৰা প্ৰথমখন ছবি।

এই ছবিখনৰ জৰিয়তে এ আৰ ৰহমানে সুৰকাৰ হিচাপে আত্মপ্ৰকাশ কৰে। তেওঁৰ কামৰ বাবে তেওঁ শ্ৰেষ্ঠ সংগীত পৰিচালকৰ ৰাষ্ট্ৰীয় চলচ্চিত্ৰ বঁটা, শ্ৰেষ্ঠ সংগীত পৰিচালক – তামিলৰ বাবে ফিল্মফেয়াৰ বঁটা আৰু শ্ৰেষ্ঠ সংগীত পৰিচালকৰ বাবে তামিলনাডু ৰাজ্যিক চলচ্চিত্ৰ বঁটা লাভ কৰে।

কাহিনী

কাশ্মীৰ প্ৰদেশৰ শ্ৰীনগৰত অৰ্ধসামৰিক বাহিনী আৰু সন্ত্ৰাসবাদীৰ মাজত সংঘৰ্ষত গ্ৰেপ্তাৰ হয় ৱাছিম খান নামৰ এজন উগ্ৰপন্থী। এই কাশ্মীৰতেই তামিলনাডুৰ পৰা নৱবিবাহিত দম্পতীয়ে ঋষি-ৰোজা ভ্ৰমণলৈ যায়, ঋষি এজন চৰকাৰী বিষয়া। পত্নীৰ সন্মুখতে ঋষিক এবাৰ দিনৰ পোহৰত ৱাছিম খানৰ দলৰ সন্ত্ৰাসবাদীয়ে গাড়ীত উঠাইছিল।তেওঁৰ পত্নীয়ে প্ৰথমে পুলিচৰ ওচৰলৈ গৈছিল যদিও কোনো সহায় নাপালে, তাৰ পিছত কাশ্মীৰ ৰাইফলছৰ ছেক্টৰ কমাণ্ডাৰ (শ্ৰীনগৰ) কৰ্ণেল ৰাইয়াপ্পাৰ পৰা সহায় বিচাৰিছিল, যিয়ে সহায় কৰাৰ প্ৰতিশ্ৰুতি দিছিল আৰু মূলতঃ কৰ্ণেল ৰাইয়াপ্পাৰ সহায়ত ৰোজাই স্বামী ঋষিক ঘূৰাই পাইছিল।

চিত্ৰায়ন

ৰত্নমে কাশ্মীৰত ৰোজাৰ শ্বুটিং কৰাৰ পৰিকল্পনা কৰিছিল যদিও তাত চলা চৰম সন্ত্ৰাসবাদে তেওঁক ছবিখনৰ সৈতে মিল থকা আন হিল ষ্টেচনত শ্বুটিং কৰিবলৈ বাধ্য কৰাইছিল। শ্বুটিং স্থানসমূহৰ ভিতৰত আছিল কুনুৰ, উটি, আৰু হিমাচল প্ৰদেশৰ মানালী। ছবিখনৰ চিনেমাটোগ্ৰাফাৰ সন্তোষ শিৱনে কয় যে চিত্ৰনাট্য পৰ্যায়ত বহু ছবি লিখা হৈছিল; আনকি কাশ্মীৰৰ ক্ৰমবোৰতো ৰোজাই প্ৰথমবাৰৰ বাবে বৰফ দেখিলেহে দৰ্শকে বৰফ দেখা পায়। এইবোৰ কথা চিত্ৰনাট্যত লিখা হৈছিল। "চিন্না চিন্না আছাই" গীতটোৰ শ্বুটিং ধৰ্মপুৰীৰ হোগেনাক্কল জলপ্ৰপাত আৰু তিৰুনেলভেলীৰ পাপানাছামৰ বানাথিৰথাম জলপ্ৰপাতত কৰা হৈছিল। শক্তি সিঙে ছবিখনৰ হিন্দী সংস্কৰণত অৰবিন্দ স্বামীৰ বাবে ডাব কৰিছিল, আনহাতে মধুবালাই নিজৰ বাবে ডাব কৰিছিল।
৬০ দিনতকৈও কম সময়ৰ ভিতৰতে গোটেই ছবিখন সম্পূৰ্ণ হৈছিল। ছবিখনৰ চূড়ান্ত দৈৰ্ঘ্য আছিল ৩,৭৫০ মিটাৰ (১২,৩০০ ফুট)।

তথ্যসূত্ৰ

শ্ৰেণী:ৰাষ্ট্ৰীয় একতা বিষয়ক ৰাষ্ট্ৰীয় চলচ্চিত্ৰ বঁটা বিজয়ী শ্ৰেষ্ঠ ছবি
শ্ৰেণী:চলচ্চিত্ৰ
মেজাংকৰি

মেজাংকৰি (বৈজ্ঞানিক নাম: Litsea citrata) ল'ৰেচি (Lauraceae) পৰিয়ালৰ এবিধ মজলীয়া আকাৰৰ পৰ্ণপাতী বনৰীয়া গছ৷ এই গছজোপা ভাৰত, ভিয়েটনাম আৰু চীনৰ থলুৱা উদ্ভিদ৷

বিৱৰণ

মেজাংকৰিৰ পাতৰ আকাৰ দীঘলীয়া, গুৰিৰ ফালে ঘুৰণীয়া আৰু আগৰফালে জোঙা হয়৷ পাতৰ মাজৰ সিৰৰ দুয়োকাষে অংশ দুটাৰ আকাৰ আৰু আকৃতি একে হয়৷ এই গছৰ বাকলিৰ ভিতৰভাগ হালধীয়া ৰঙৰ৷ খৰালি এই গছৰ পাত একেসময়তে সৰি গছডাল লঠঙা হৈ পৰে৷

মেজাংকৰিৰ একেজোপা গছতে পুং আৰু স্ত্ৰীপুষ্প ওলায়৷

বিস্তৃতি

মেজাংকৰি ভাৰত, ভিয়েটনাম আৰু চীনৰ থলুৱা উদ্ভিদ৷ অসমত, প্ৰধানকৈ উজনি অসমৰ বনাঞ্চলসমূহত এই গছ দেখা পোৱা যায়৷

ব্যৱহাৰ

অসমত এইবিধ গছৰ পাতবোৰ মেজাংকৰি মুগাৰ পলুৱে ভক্ষণ কৰে৷ তাৰোপৰি এই গছৰ নানা ঔষধি গুণ আছে বুলিও জনা যায়৷

তথ্যউৎস

শ্ৰেণী:উদ্ভিদজগত
শ্ৰেণী:অসমৰ উদ্ভিদ
টাৱাং মঠ

টাৱাং মঠ টাৱাং মঠ হৈছে ভাৰতৰ অৰুণাচল প্ৰদেশৰ টাৱাঙত অৱস্থিত এটা বৌদ্ধ মঠ। টাৱাং মঠ দেশৰ আটাইতকৈ ডাঙৰ মঠ। এই মঠটো টাৱাং চু উপত্যকা,চীনা আৰু ভূটানৰ সীমান্তৰ ওচৰত অৱস্থিত।

টাৱাং মঠক তিব্বতী ভাষাত গাডেন নামগিয়াল লাটছে বুলি জনা যায়, যাৰ অৰ্থ হৈছে "সম্পূৰ্ণ বিজয়ৰ ঐশ্বৰিক স্বৰ্গ।" ১৬৮০-১৬৮১ চনত মেৰাক লামা লোদ্ৰে গিয়াটচোৱে পঞ্চম দালাই লামা নগাৱাং লোবচাং গিয়াটচোৰ ইচ্ছা অনুসৰি প্ৰতিষ্ঠা কৰিছিল। এই মঠ ব্ৰজাৰায়ণ বৌদ্ধ ধৰ্মৰ গেলাগ বিদ্যালয়ৰ অন্তৰ্গত আৰু লাছাৰ ড্ৰেপুং মঠৰ সৈতে ইয়াৰ ধৰ্মীয় সম্পৰ্ক আছিল আৰু ব্ৰিটিছ শাসনকাললৈকে অব্যাহত আছিল।
মঠটো তিনিমহলীয়া আৰু মঠৰ ভিতৰত ৬৫টা আৱাসিক ভৱন আছে। মঠৰ পুথিভঁৰালত মূল্যৱান পুৰণি শাস্ত্ৰ‌ আদিও আছে, মুখ্যতঃ কাঙ্গুৰ আৰু টেংগিউৰৰ কথা উল্লেখ কৰিব পাৰি।

ব্যুৎপত্তি

মঠটোৰ সম্পূৰ্ণ নাম হৈছে টাৱাং গালদান নামগিয়ে লাটছে। টা ৰ অৰ্থ হৈছে "ঘোঁৰা" আৰু ৱাঙৰ অৰ্থ হৈছে "বাছনি কৰা", যি একেলগে টাৱাং শব্দটো গঠন কৰে, যাৰ অৰ্থ হৈছে "ঘোঁৰাৰ দ্বাৰা বাছনি কৰা অৱস্থান।" তদুপৰি, গদানৰ অৰ্থ হৈছে "স্বৰ্গ", নামগিয়ালৰ অৰ্থ হৈছে "সম্পূৰ্ণ বিজয়" আৰু লাটছেৰ অৰ্থ হৈছে "ঈশ্বৰীয়।" সেয়েহে, টাৱাং গালদান নামগিয়ে লাটছেৰ সম্পূৰ্ণ অৰ্থ হৈছে "ঘোঁৰাটোৱে বাছনি কৰা ঠাইখন হৈছে সম্পূৰ্ণ বিজয়ৰ ঐশ্বৰিক স্বৰ্গ।"

অৱস্থান

সাগৰ পৃষ্ঠৰ পৰা ১০,০০০ ফুট উচ্চতাত টাৱাং চু উপত্যকাত নিৰ্মিত এই মঠটোৱে সমগ্ৰ বিশ্বৰ বৌদ্ধ ভিক্ষু আৰু পৰ্যটকসকলক আকৰ্ষিত কৰে। এটা পাহাৰত নিৰ্মাণ কৰা, টাৱাং মঠটোৱে সমগ্ৰ টাৱাং উপত্যকাৰ সুন্দৰ দৃশ্য প্ৰদান কৰে। এই মঠটো দূৰৰ পৰা এটা দুৰ্গৰ দৰে দেখা যায়। ইয়াৰ প্ৰৱেশদ্বাৰটোৰ নাম হৈছে 'কাকলিঙ্গা' যিটো এটা কুটিৰ দৰে দেখা যায় আৰু ইয়াৰ দুখন দেৱাল নিৰ্মাণত শিল ব্যৱহাৰ কৰা হৈছে। এই দেৱালবোৰত সুন্দৰ চিত্ৰকলা কৰা হৈছে যিবোৰে পৰ্যটকসকলক আকৃষ্ট কৰে।

স্থাপত্যশৈলী

মঠটো এটা স্থাপত্যৰ আশ্চৰ্য য'ত এটা বিশাল প্ৰাৰ্থনা গৃহ আৰু পৱিত্ৰ কোঠা আছে। ইয়াৰ এক বৃহৎ তিব্বতীয় আৰু ভাৰতীয় স্থাপত্যপ্ৰভাৱ আছে। সুন্দৰকৈ অংকিত দেৱাল, জটিল থাংকা চিত্ৰ, আৰু এটা বিশাল বুদ্ধ মূৰ্তিয়ে ঠাইখনক আৱৰি থকা সৌন্দৰ্যৰ অনুভূতি বৃদ্ধি কৰে।

উৎসৱ

টাৱাং বৌদ্ধ মঠৰ মনপা জনগোষ্ঠীয়ে লামা চংখাপাক শ্ৰদ্ধাঞ্জলি জনাবলৈ আৰু ৰোগ, দুৰ্ভাগ্য আৰু প্ৰাকৃতিক দুৰ্যোগৰ সূচনা কৰা দুষ্ট আত্মাক খেদি পঠিয়াবলৈ টৰ্গিয়া উৎসৱ পালন কৰে। এই উৎসৱৰ উদ্দেশ্য হৈছে মঠৰ লামাসকলে পৰম্পৰাগত সাজ-পোছাক পৰিধান কৰি যোদ্ধা অৰ্পুৰ চাম নৃত্য পৰিৱেশন কৰা। লামাসকলে বিভিন্ন সাজ-পোছাক আৰু ভিন্ন মুখা পৰিধান কৰি চাম নৃত্য পৰিৱেশন কৰি তিনিদিনীয়াকৈ অনুষ্ঠিত টৰ্গিয়া উৎসৱটি অধিক মোহনীয় কৰি তোলে। চাম নৃত্য পৰিৱেশনৰ সময়ত তেওঁলোকে ঢোল আৰু জংঘলৰ সৈতে কিছুমান আত্মাস্পৰ্শী সংগীতত পৰিৱেশন কৰে।

তথ্যৰ উৎস

শ্ৰেণী: বৌদ্ধ মন্দিৰ
শ্ৰেণী: বৌদ্ধ ধৰ্ম
ৰবাৰ্ট বি. ৱিলচন

ৰবাৰ্ট বাটলাৰ "বব" ৱিলচন জুনিয়ৰ (; জন্ম: ১৬ মে ১৯৩৭) এগৰাকী আমেৰিকান অৰ্থনীতিবিদ আৰু ষ্টেণ্ডফৰ্ড বিশ্ববিদ্যালয়ত ব্যৱস্থাপনাৰ আডামছ বিশিষ্ট এমিৰিটাছ অধ্যাপক। ২০২০ চনত তেওঁ প'ল আৰ. মিলগ্ৰমৰ সৈতে যুটীয়াভাৱে "নিলাম তত্ত্বৰ উন্নয়ন আৰু নতুন নিলাম সজ্জাৰ উদ্ভাৱন"ৰ বাবে অৰ্থনীতিৰ নোবেল বঁটা লাভ কৰে।

ব্যৱস্থাপনা বিজ্ঞান আৰু ব্যৱসায় অৰ্থনীতিৰ ক্ষেত্ৰখনলৈ আগবঢ়োৱা অৱদানৰ বাবে ৰবাৰ্ট বি. ৱিলচন বিশেষভাৱে জনাজাত। তেওঁৰ ডক্টৰেল থেছিছত চিকুয়েন্সীয়েল কোৱাডৰেটিক প্ৰগ্ৰেমিঙৰ অৱতাৰণা কৰিছিল। অৰৈখিক প্ৰগ্ৰেমিঙৰ বাবে চিকুয়েন্সীয়েল কোৱাডৰেটিক প্ৰগ্ৰেমিং বাবে অগ্ৰণী পুনৰাবৃত্তি পদ্ধতি হৈ পৰিছিল। ষ্টেণ্ডফৰ্ড বিজনেছ স্কুলৰ অন্যান্য গাণিতিক অৰ্থনীতিবিদৰ সৈতে তেওঁ অ-সমবায় ক্ৰীড়া তত্ত্ব ব্যৱহাৰ কৰি ঔদ্যোগিক সংগঠন আৰু সংগঠন তত্ত্ব পুনৰ প্ৰস্তুত কৰাত সহায় কৰিছিল। অৰৈখিক মূল্য নিৰ্ধাৰণৰ ওপৰত তেওঁৰ গৱেষণায়ে বৃহৎ ফাৰ্মৰ বাবে বিশেষকৈ শক্তি উদ্যোগৰ নীতি প্ৰভাৱিত কৰিছে।

প্ৰাৰম্ভিক জীৱন আৰু শিক্ষা

১৯৩৭ চনৰ ১৬ মে তাৰিখে আমেৰিকা যুক্তৰাষ্ট্ৰৰ নেব্ৰাস্কাৰ জেনেভাত ৰবাৰ্ট বি. ৱিলচনৰ জন্ম হৈছিল। তেওঁ নেব্ৰাস্কাৰ লিংক্লন হাইস্কুলৰ পৰা শিক্ষা গ্ৰহণ কৰাৰ পিছত হাৰভাৰ্ড বিশ্ববিদ্যালয়লৈ অধ্যয়নৰ বাবে জলপানি লাভ কৰিছিল। ১৯৫৯ চনত তেওঁ হাৰভাৰ্ড কলেজৰ পৰা কলা শাখাৰ স্নাতক ডিগ্ৰী লাভ কৰিছিল। তাৰপিছত তেওঁ ১৯৬১ চনত হাৰভাৰ্ড বিজনেছ স্কুলৰ ব্যৱস্থাপনা প্ৰশাসনিকৰ স্নাতকোত্তৰ আৰু ১৯৬৩ চনত পিএইছডি ডিগ্ৰী লাভ কৰিছিল। কিছুদিনৰ তেওঁ বাবে লছ এঞ্জেলেছত অৱস্থিত কেলিফোৰ্নিয়া বিশ্ববিদ্যালয়ত যোগদান কৰিছিল। তাৰপিছত তেওঁ ষ্টেণ্ডফৰ্ড বিশ্ববিদ্যালয়ত অধ্যাপক হিচাপে যোগদান কৰিছিল। ১৯৬৪ চনৰ পৰা তেওঁ ষ্টেণ্ডফৰ্ড বিজনেছ স্কুলত অধ্যাপনা কৰি আছে।

তথ্য উৎস

বাহ্যিক সংযোগ

Personal web page

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:অৰ্থনীতিবিদ
শ্ৰেণী:অৰ্থনীতিৰ ন'বেল বঁটা বিজয়ী
ফ'নন

ফ'নন হৈছে শব্দ-তৰঙ্গৰ শক্তিৰ কোৱাণ্টাৰ নাম। ইয়াৰ মান হৈছে , য'ত হৈছে প্লাংকৰ ধ্ৰুবক (Planck's constant) আৰু হৈছে এই শব্দ-তৰঙ্গৰ কম্পনাঙ্ক। ই এক আলোক কোৱাণ্টা ফ'টনৰ দৰে। তাপীয় তৰঙ্গসমূহৰ (হ্ৰস্ব শব্দ-তৰঙ্গ) সহায়ত পদাৰ্থৰ পৰা ইলেকট্ৰন আৰু অন্যান্য মৌলিক কণিকা সমূহক বিক্ষিপ্ত কৰাৰ ক্ষেত্ৰত ফ'ননে ভূমিকা গ্ৰহণ কৰে।

শ্ৰেণী:পদাৰ্থ বিজ্ঞান
শিখ ধৰ্ম

]]
শিখ ধৰ্ম এটা একেশ্বৰবাদী ধৰ্ম। এই ধৰ্মৰ অনুসৰণকাৰী সকলক শিখ বুলি কোৱা হয়। খৃষ্টীয় পঞ্চদশ শতাব্দীত পঞ্জাবত এই ধৰ্ম প্ৰৱৰ্তিত হয়। এই ধৰ্মৰ মূল ভিত্তি গুৰু নানক দেৱ আৰু এখেতৰ উত্তৰসূৰী ১০জন শিখ গুৰুৰ (পবিত্ৰ ধৰ্মগ্ৰন্থ গুৰু গ্ৰন্থ চাহিব এওঁলোকৰ মাজৰ দশমজন হিচাপে বিবেচিত হয়) ধৰ্মোপদেশ। শিখ ধৰ্ম বিশ্বৰ পঞ্চম বৃহত্তম ধৰ্মীয় গোষ্ঠী। 'শিখ' শব্দটো সংস্কৃত মূলৰ শব্দ 'শিষ্য' বা 'শিক্ষা' পৰা আহিছে।

উদ্ধৃতি

কথা ক’লেই মুখ তৃপ্ত নহয়, কাণ শুনিও তৃপ্ত নহয়। চকুৱে দেখি সন্তুষ্ট নহয়। প্ৰতিটো অংগই এটা সংবেদনশীল গুণ বিচাৰে। ভোকাতুৰৰ ভোক শান্ত নহয়; কেৱল কথাৰে ভোকৰ পৰা উপশম পোৱা নাযায়। হে নানক, প্ৰশংসনীয় প্ৰভুৰ গৌৰৱময় প্ৰশংসা উচ্চাৰণ কৰিলেহে ক্ষুধা দূৰ হয়।
গুৰু অংগদ দেৱ, গুৰু গ্ৰন্থ চাহিব

উৎস

বাহ্যিক সংযোগ

শ্ৰেণী:ধৰ্ম
শ্ৰেণী:শিখ ধৰ্ম
ডাগ হেমাৰশ্বল্ড

ডাগ হামাৰশ্বল্ড (; জন্ম: ২৯ জুলাই ১৯০৫ – মৃত্যু : ১৮ ছেপ্টেম্বৰ ১৯৬১) এজন ছুইডেনৰ কূটনীতিবিদ, ৰাষ্ট্ৰসংঘৰ দ্বিতীয় সচিব প্ৰধান আৰু নোবেল বঁটা বিজয়ী। তেওঁ শীতল যুদ্ধৰ সংকট, আফ্ৰিকাৰ বিঔপনিবেশিকৰণ আৰু আৰব-ইজৰাইল সংঘাতৰ প্ৰতি ৰাষ্ট্ৰসংঘৰ সঁহাৰিৰ তদাৰক কৰিছিল। কংগো সংকটৰ মধ্যস্থতা কৰিবলৈ গৈ বিমান দুৰ্ঘটনাত তেওঁৰ মৃত্যু হৈছিল।

উদ্ধৃতিসমূহ

তোমাৰ যিমানখিনি শক্তি আছে, জীৱনে কেৱল সিমানখিনিয়েই দাবী কৰে। এটা মাত্ৰ বীৰত্ব তোমাৰ পক্ষে সম্ভৱ—কেতিয়াও পলাই নাযাবা।
সম্পূৰ্ণতা আয়ত্ত কৰিবলৈ হ'লে আমি প্ৰত্যেকেই এজন এজনকৈ আত্ম-বিলুপ্তিৰ মৃত্যুৰ মাজেদি পাৰ হৈ যাব লাগিব।
আমাৰ ভাগ্যৰ গাঁথনি বাছি ল’বলৈ আমাক অনুমতি দিয়া হোৱা নাই; কিন্তু আমি ইয়াৰ ভিতৰত যিখিনি ৰাখোঁ, সেয়া কেৱল আমাৰ।
শান্তি আৰু নিস্তব্ধতাৰ স্বাৰ্থত কেতিয়াও নিজৰ অভিজ্ঞতা বা বিশ্বাসৰ পৰা আঁতৰি নাযাব।
বন্ধুত্বৰ কোনো শব্দৰ প্ৰয়োজন নাই, ই হৈছে নিসংগতাৰ যন্ত্ৰণাৰ পৰা মুক্তি পোৱা নিসংগতা।
যিসকলে প্ৰতিদিনে নিজৰ যোগ্যতা প্ৰমাণ কৰে তেওঁলোকহে ক্ষমতাৰ যোগ্য।
ম‌ই আলোচনাৰ বিষয়ে কেতিয়াও আলোচনা নকৰো।
ভাল হোৱাটো সহজ, আনকি শত্ৰুৰ ওচৰতো—কাৰণ ইয়াত চৰিত্ৰৰ অভাৱ।

উত্‍স

শ্ৰেণী:মৃত ব্যক্তি
শ্ৰেণী:নোবেল বঁটা বিজয়ী
শ্ৰেণী:কূটনীতিবিদ
দেৱাল লিখন

দেৱাল লিখনবা গ্ৰেফিটি হৈছে দেৱাল বা অন্য পৃষ্ঠত লিখা বা অংকন। সাধাৰণতে অনুমতি অবিহনে আৰু জনসাধাৰণৰ দৃষ্টিগোচৰ হোৱা ৰাজহুৱা ঠাইত এই লিখা বা অংকন কৰা হয়। গ্ৰেফিটি হৈছে শৈল্পিক আৰু কেতিয়াবা বিদ্ৰোহ প্ৰকাশৰ মাধ্যম।বহুত ক্ষেত্ৰত সামাজিক, ৰাজনৈতিক বা ব্যক্তিগত উদ্দেশ্য প্ৰণোদিত চিন্তাভাৱনা উন্মোচিত কৰিবলৈ আৰু কেতিয়াবা অনন্য শৈল্পিকতাৰ প্ৰকাশ কৰিবলৈ দেৱাল লিখনক মাধ্যম হিচাপে গ্ৰহণ কৰা হয়। প্ৰাচীন কালৰে পৰাই ইয়াৰ অস্তিত্ব গম পোৱা যায়,উদাহৰণ স্বৰূপে প্ৰাচীন মিচৰ, প্ৰাচীন গ্ৰীচ আৰু ৰোমান সাম্ৰাজ্যৰ দেৱাল লিখন।

আধুনিক গ্ৰেফিটি এটা বিতৰ্কিত বিষয়। বেছিভাগ দেশতে অনুমতি অবিহনে ৰাজহুৱা সম্পত্তিত অংকন কৰাটো ধ্বংসাত্মক বুলি গণ্য কৰা হয়। ১৯৭০ চনৰ আৰম্ভণিতে নিউয়ৰ্ক চহৰৰ ছাবমেট্ৰ' ব্যৱস্থা আৰু ফিলাডেলফিয়াৰ পৰা সমগ্ৰ বিশ্বৰ বাকী অংশলৈকে আধুনিক গ্ৰেফিটিৰ আৰম্ভণি হৈছিল।

ব্যুৎপত্তিবিজ্ঞান

"গ্ৰেফিটি" সাধাৰণতে একবচন আৰু বহুবচন দুয়োটাতে একে হয় আৰু "গ্ৰাফিটো" ইটালীয় শব্দ graffiato ("scratched") ৰ পৰা আহিছে।[6][1][2] প্ৰাচীন কালত চোকা বস্তুৰে বেৰত গ্ৰেফিটি খোদিত কৰা হৈছিল যদিও কেতিয়াবা চক বা কয়লা ব্যৱহাৰ কৰা হৈছিল। এই শব্দটোৰ উৎপত্তি গ্ৰীক γράφειν—graphein—ৰ পৰা হৈছে, যাৰ অৰ্থ হৈছে "লিখা"।

গ্ৰেফিটিৰ প্ৰকাৰ

গ্ৰেফিটিৰ উল্লেখযোগ্য প্ৰকাৰ বিলাক হ’লঃ ষ্টেনচিল গ্ৰেফিটি, টেগিং গ্ৰেফিটি, থ্ৰ আপ গ্ৰেফিটি, পিচ গ্ৰেফিটি, ৱাইল্ড ষ্টাইল গ্ৰেফিটি আদি।

সঁজুলি

ইয়াত ব্যৱহৃত প্ৰধান সজুলি বোৰ যেনে, স্প্ৰে পেইণ্ট আৰু মাৰ্কাৰ হৈছে টেগিং, থ্ৰ' আপ আৰু টুকুৰাৰ বাবে ব্যৱহৃত মূল সঁজুলি। ৰং মাৰ্কাৰ, ৰং ডাবাৰ আৰু স্ক্ৰেছিং সঁজুলিও ব্যৱহাৰ কৰা হয়।

ভাৰত বৰ্ষত দেৱাল লিখন

আমাৰ দেশৰ দেৱালত লিখা গ্ৰেফিটিক এতিয়াও অবৈধ বুলি গণ্য কৰা হয় আৰু ধ্বংসাত্মক কাৰ্য্যৰ শ্ৰেণীত ৰখা হয়। প্ৰাপ্য অনুমতি লাভ কৰি লিখা ইয়াৰ বিশুদ্ধ ৰূপ, ষ্ট্ৰীট আৰ্ট,ক অৱশ্যে,বৰ্তমানেও অনুমতি দিয়া আছে।

তথ্যসূত্ৰ

শ্ৰেণী:চিত্ৰকলাৰ কৌশল
পোগোজ স্কুল

পোগোজ স্কুল বাংলাদেশৰ প্ৰাচীনতম বিদ্যালয়ৰ ভিতৰত অন্যতম। ১৮৪৮ চনৰ ১২ জুনত প্ৰতিষ্ঠাত এই বিদ্যালয়খন ঢাকা চহৰত স্থাপিত দেশখনৰ প্ৰথম বেচৰকাৰী বিদ্যালয়। পোগোজ স্কুলৰ প্ৰতিষ্ঠা কৰে এন. পি. পোগোজ বা নিকি পোগোজ, যি আছিল এজন আৰ্মেনীয় ব্যৱসায়ী, জমিদাৰ তথা ঢাকাৰ এজন প্ৰভাবশালী ব্যক্তি।

শ্ৰেণী:বাংলাদেশৰ শৈক্ষিক প্ৰতিষ্ঠান
ক'লা ৰাজহাঁহ তত্ত্ব

ক'লা ৰাজহাঁহ তত্ত্ব বা ক'লা ৰাজহাঁহজনিত ঘটনাৰ তত্ত্ব হৈছে এনে এটা ৰূপক, যাক আকস্মিকভাৱে উদ্ভৱ হোৱা ঘটনা এটাক বুজাবলৈ ব্যৱহাৰ কৰা হয় যিটো ঘটনা নঘটালৈকে তাৰ অস্তিত্ব নাই বুলিয়েই ভবা হয়। এই পৰিভাষাটো এটা পুৰণি উক্তিৰ লগত জড়িত, যিয়ে ক'লা ৰাজহাঁহৰ কোনো অস্তিত্ব নাই বুলি ধাৰণা কৰিছিল, কিন্তু পাছলৈ অষ্ট্ৰেলিয়াৰ অৰণ্যৰ মাজত ক'লা ৰাজহাঁহ দেখিবলৈ পোৱা গ'ল আৰু উক্তিটোক পুনৰ বিবেচনাৰ মাজলৈ অনা হ'ল।

এই তত্ত্বটোৰ জন্মদাতা হৈছে নাছিম নিকোলাছ টালেব। এই তত্ত্বটোৰ জৰিয়তে তেওঁ বুজাব খোজা কথাকেইটা হৈছে:
উচ্চ-প্ৰফাইল, অনুমান কৰিবলৈ কঠিন, বিৰল কিছুমান পৰিঘটনাৰ অসামঞ্জস্য ভূমিকা যিবোৰ ইতিহাস, বিজ্ঞান, অৰ্থনীতি আৰু প্ৰযুক্তিবিদ্যাৰ চিৰপৰিচিত বাঞ্ছাবোৰৰ ঊৰ্দ্ধত।
বৈজ্ঞানিক কৌশল প্ৰয়োগ কৰি আনুষংগিক বিৰল ঘটনাক্ৰমৰ সম্ভাৱিতাৰ গণনা-অযোগ্যতা
মনোবৈজ্ঞানিক পক্ষপাতিতা, যিবোৰে "অনিশ্চয়তা" আৰু "ঐতিহাসিক বিষয়ত বিৰল ঘটনাবোৰ গুৰুত্বপূৰ্ণ ভূমিকা"ৰ সন্দৰ্ভত মানুহক বিভ্ৰান্ত কৰে-ব্যক্তিগত আৰু সামূহিক দুয়োটা পৰ্যায়তে।

পৃষ্ঠভূমি

লেটিন ভাষাৰ এটা বিশেষ উক্তিৰ পৰা "ক'লা ৰাজহাঁহ" শব্দ দুটি আহৰণ কৰা হৈছে। যাৰ সবাতোকৈ পুৰণি উল্লেখটো পোৱা যায় ২য় শতিকাত-ৰোমান কবি জুভেনালে তেওঁৰ "ছেটায়াৰ ষষ্ঠ"ত কৰা চৰিত্ৰাংকনত; য'ত "ক'লা ৰাজহাঁহৰ দৰে মাটিত ঘূৰি ফুৰা বিৰল চৰাই"ৰ প্ৰসংগ উত্থাপিত হৈছিল। ("rara avis in terris nigroque simillima cygno" ("a rare bird in the lands and very much like a black swan").যেতিয়া এই বাক্যশাৰী লিখা হৈছিল-তেতিয়া ধৰি লোৱা হৈছিল যে, ক'লা ৰাজহাঁহৰ কোনো অস্তিত্ব নাই। এটা বিশেষ পদ্ধতি অথবা প্ৰক্ৰিয়াৰ ভঙ্গুৰতাক উপমাৰ ৰূপত প্ৰকাশ কৰিবলৈ এই বিশেষ ৰূপকটো ব্যৱহাৰ কৰা হয়। সিদ্ধান্ত এটাৰ গ্ৰহণযোগ্যতাক পুনৰ বিবেচনাৰ মাজলৈ অনা হয় যেতিয়াই তাৰ প্ৰাথমিক নীতিকেইটা অপ্ৰমাণিত হয়। এই ক্ষেত্ৰত, এটা ক'লা ৰাজহাঁহৰ নিৰীক্ষণে যিকোনো চিন্তা-প্ৰণালী বা প্ৰক্ৰিয়াটোৰ যুক্তিটো আৰু তাৰ জৰিয়তে আহৰণ কৰা যুক্তিবাদক অসত্য প্ৰমাণিত কৰে।

তথ্যসংগ্ৰহ

শ্ৰেণী:মনোবিজ্ঞান
চমৎ পলিহপিটিয়

চমৎ পলিহপিটিয় (, ; জন্ম: ৩ ছেপ্টেম্বৰ, ১৯৭৬) এজন শ্ৰীলংকান-বংশোদ্ভূত কানাডীয়–আমেৰিকান ৱেঞ্চাৰ পুঁজিবাদী তথা উদ্যমী। তেওঁ ছ’শ্বাল কেপিটেল প্ৰতিষ্ঠা কৰিছিল আৰু বৰ্তমান ইয়াৰ নেতৃত্ব দি আছে। ২০০৭ চনৰ পৰা ২০১১ চনলৈ ফেচবুকৰ এজন জ্যেষ্ঠ কাৰ্যবাহী হিচাপে কাৰ্যনিৰ্বাহ কৰাৰ পিছত ২০১১ চনত তেওঁ এই প্ৰতিষ্ঠানটো আৰম্ভ কৰিছিল। পলিহপিটিয়ই ছ’শ্বাল কেপিটেলৰ জৰিয়তে প্ৰযুক্তি আৰু স্বাস্থ্যসেৱা খণ্ডৰ কোম্পানীত বিনিয়োগ কৰিছে। ইয়াৰ উপৰিও তেওঁ উচ্চ-পৰ্যায়ৰ বিশেষ উদ্দেশ্যৰ আহৰণ কোম্পানী (SPAC) চুক্তিৰ পোষকতা কৰিছে, গ’ল্ডেন ষ্টেট ৱাৰিয়ৰ্ছত সংখ্যালঘু অংশীদাৰিত্ব লাভ কৰিছে, আৰু ২০২১ চনত আৰম্ভ হোৱা ব্যৱসায় আৰু প্ৰযুক্তি বিষয়ক সাপ্তাহিক পডকাষ্ট অল-ইনৰ সহ-সঞ্চালক। এই পডকাষ্টত তেওঁৰ সৈতে সহ-সঞ্চালক হিচাপে জেছন কালাকানিছ, ডেৱিড ছেক্স আৰু ডেৱিড ফ্ৰাইডবাৰ্গ আছে, য’ত মূলতঃ ষ্টাৰ্টআপ বিনিয়োগ আৰু প্ৰযুক্তি নীতিৰ ওপৰত গুৰুত্ব দিয়া হয়। ১৯৮৬ চনত চাকৰিৰ কাৰ্যকাল অন্ত পৰাত তেওঁৰ পৰিয়ালে কানাডাত আশ্ৰয় বিচাৰিছিল কাৰণ তেওঁৰ দেউতাকে শ্ৰীলংকাৰ গৃহযুদ্ধৰ সময়ত শ্ৰীলংকান তামিলসকলৰ বিৰুদ্ধে হোৱা হিংসাৰ সমালোচনা কৰিছিল।

তেওঁ এক আৰ্থিকভাৱে অসুৰক্ষিত পৰিৱেশত ডাঙৰ-দীঘল হৈছিল। তেওঁৰ দেউতাক সুৰাসক্তি আৰু নিবনুৱা সমস্যাৰ সৈতে যুঁজি আছিল, আৰু মাকৰ ঘৰুৱা কাম-বন কৰি পৰিয়ালটোক সহায় কৰিছিল। ঘৰুৱা খৰচ বহন কৰিবলৈ পলিহপিটিয়ই চৈধ্য বছৰ বয়সত বাৰ্গাৰ কিঙত কাম কৰিছিল। তেওঁ লিজগাৰ কলিজিয়েট ইনষ্টিটিউটত পঢ়িছিল আৰু ১৯৯৯ চনত ৱাটাৰলু বিশ্ববিদ্যালয়ৰ পৰা বৈদ্যুতিক অভিযান্ত্ৰিকী বিষয়ত স্নাতক ডিগ্ৰী লাভ কৰিছিল।

প্ৰাৰম্ভিক কৰ্মজীৱন

১৯৯৯–২০০৭: ৱিনএম্প আৰু এঅ’এল

স্নাতক ডিগ্ৰী লাভ কৰাৰ পিছত, পলিহপিটিয়ই বিএমঅ’ নেচবিট বাৰ্ঞ্চত এজন ডেৰাইভেটিভছ ট্ৰেডাৰ হিচাপে কাম কৰিছিল। ২০০১ চনত তেওঁ ৱিনএম্পত যোগদান কৰিবলৈ কেলিফৰ্ণিয়াত উপস্থিত হয়। পৰৱৰ্তী সময়ত এঅ’এলত তেওঁ কোম্পানীটোৰ সৰ্বকনিষ্ঠ উপ-সভাপতি হয় আৰু ২০০৪ চনত ইয়াৰ ইনষ্টেণ্ট মেছেজিং বিভাগৰ নেতৃত্ব দিয়ে। ২০০৭ চনত ফেচবুকত যোগদান কৰাৰ পূৰ্বে তেওঁ অলপ সময় মে’ফিল্ড ফাণ্ডত অতিবাহিত কৰিছিল। ২০১১ চনত কোম্পানী এৰাৰ পূৰ্বে তেওঁ ফেচবুক ফোন আৰু ফেচবুক হোম প্ৰকল্পসমূহৰো নেতৃত্ব দিছিল।

সাংবাদিক ষ্টিভেন লেভিৰ গ্ৰন্থ ত পলিহপিটিয়ৰ ব্যৱস্থাপনা শৈলীক তেওঁৰ প্ৰাক্তন সতীৰ্থসকলে ‘আক্ৰমণাত্মক’ বুলি বৰ্ণনা কৰিছে। কিছুমান কৰ্মচাৰীয়ে তেওঁৰ নেতৃত্বত কাম কৰি মানসিক চাপ অনুভৱ কৰা বুলি জনাইছিল। পলিহপিটিয়ই এই ধৰণৰ বৰ্ণনাৰ ওপৰত ৰাজহুৱাকৈ কোনো মন্তব্য কৰা নাই।

বিনিয়োগ আৰু দান-বৰঙণি

২০১০ চনত পলিহপিটিয়ই ১০% অংশীদাৰিত্বৰে গ’ল্ডেন ষ্টেট ৱাৰিয়ৰ্ছত এজন সংখ্যালঘু বিনিয়োগকাৰী হিচাপে যোগদান কৰিছিল। ২০২৩ চনৰ জুন মাহত চীনত উইঘুৰ নিৰ্যাতনৰ সন্দৰ্ভত তেওঁ কৰা মন্তব্যক লৈ সৃষ্টি হোৱা ৰাজহুৱা বিতৰ্কৰ পিছত তেওঁ দলটোৰ পৰা নিজৰ অংশীদাৰিত্ব সম্পূৰ্ণৰূপে প্ৰত্যাহাৰ কৰে। ২০২১ চনত তেওঁ কেলিফৰ্ণিয়াৰ চেণ্ট্ৰেল ভেলীৰ ১,০০০ পৰিয়ালক বিশুদ্ধ খোৱাপানী যোগান ধৰিবলৈ সৌৰশক্তিচালিত এটম’স্ফেৰিক ৱাটাৰ জেনেৰেটৰ (হাইড্ৰ’পেনেল) স্থাপনৰ বাবে ৭ নিযুত ডলাৰৰ প্ৰতিশ্ৰুতি দিছিল।

ব্যক্তিগত জীৱন

ৱাটাৰলু বিশ্ববিদ্যালয়ৰ পৰা স্নাতক ডিগ্ৰী লাভ কৰাৰ পিছত পলিহপিটিয়ই তেওঁৰ হ’বলগীয়া পত্নী ব্ৰিগেট লাউৰ সৈতে কেলিফৰ্ণিয়ালৈ যায়।

২০২৩ চনত পলিহপিটিয়ই ইতালীয় ব্যৱসায়ী কাৰ্যবাহী নাথালী দ’ম্পেৰ সৈতে বিবাহপাশত আৱদ্ধ হয়। তেওঁলোকৰ দুটা সন্তান আছে।

টোকা

তথ্যসূত্ৰ
হৃদয়ৰ প্ৰয়োজন

হৃদয়ৰ প্ৰয়োজন ১৯৭২ চনত মুক্তিপ্ৰাপ্ত, গৌৰী বৰ্মন পৰিচালিত এখন ক’লা-বগা অসমীয়া বোলছবি। হোমেন বৰগোহাঞিৰ কাহিনীৰ আধাৰত পৰিচালক বৰ্মনে ছবিৰ চিত্ৰনাট্য আৰু সংলাপ লিখিছিল। হৃদয়ৰ প্ৰয়োজনে চেঞ্চৰ বোৰ্ডৰ পৰা A-চাৰ্টিফিকেট লাভ কৰিছিল। A-চাৰ্টিফিকেট লাভ কৰা এইখন প্ৰথম অসমীয়া ছবি।

কাহিনীৰ সাৰাংশ

অজয় চহকী মাক-দেউতাকৰ একমাত্ৰ সন্তান। মাক-দেউতাকৰ মৰমৰ অত্যাচাৰত অজয়ৰ পূৰ্ণ বিকাশ হ’বলৈ নাপালে। সি মানসিক বিকাৰত ভুগিব ধৰিলে। লগতে যোগ হ’ল নাৰীৰ প্ৰতি বিদ্বেষ। নাৰীৰ প্ৰতি তাৰ এই আচৰণৰ বাবে দেউতাক বিজয় চৌধুৰীয়েই দায়ী। স্বাভাৱিকতে সি আংশিকভাবে যৌন অক্ষম হৈ পৰিল। পঢ়া-শুনাতো তাৰ গতি নালাগিল। দেউতাক চিন্তিত হৈ পৰিল, তেওঁৰ এই বিশাল সম্পত্তি তেওঁৰ অবৰ্তমানত কোনে ৰক্ষণাবেক্ষণ দিব। তেওঁ পুতেকৰ বিয়া পাতি দিয়াৰ মনস্থ কৰিলে। কিন্তু কোনেনো এই মানসিক বিকাৰগ্ৰস্থ ল’ৰাটোলৈ ছোৱালী দিব?
ক্ৰমিক নং গীতৰ শীৰ্ষ কণ্ঠ গীতিকাৰদৈৰ্ঘ্য
১ মৰিচিকা এই প্ৰেম এই কল্পনানীলিমা খাতুন কেশৱ মহন্ত
২ইমান চেনেহ ইমান হেঁপাহ আছিল বুকু ভৰি দ্বীপেন বৰুৱাকেশৱ মহন্ত
৩ন সূৰুযৰ জ্যোতিত জ্বলিছে লক্ষ অগ্নিকণা দ্বীপেন বৰুৱা, কৃষ্ণা বৰ্মন কেশৱ মহন্ত
৪ জোনাকৰ এই ঢৌৱে ঢৌৱে উতলা কৰে আমাৰো মনদ্বীপেন বৰুৱা , নীলিমা খাতুন সতীশ দাস
৫পাৱে পৰিহৰি কৰোহো কাতৰি, প্ৰাণ ৰাখবি মোৰ (বৰগীত)কৃষ্ণা বৰ্মন শ্ৰীমন্ত শংকৰদেৱ

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭২ বৰ্ষৰ চলচ্চিত্ৰ
জোনিতা গান্ধী

জোনিতা গান্ধী (; জন্ম: ২৩ অক্টোবৰ, ১৯৮৯) ভাৰতীয় চলচ্চিত্ৰ আৰু সংগীত উদ্যোগত কৰা কামৰ বাবে পৰিচিত এগৰাকী কানাডাৰ গায়িকা। পেছাগতভাৱে জোনিতা নামেৰে জনা যায়। ২০২৪ চনৰ পৰা তেওঁ প্ৰথমবাৰৰ বাবে স্বতন্ত্ৰ ইপি ‘লাভ লাইক ডেট’ মুকলি কৰি একক পপ শিল্পী ৰূপে প্ৰদৰ্শন কৰে।

তেওঁ মুখ্যতঃ হিন্দী, তামিল, তেলেগু ভাষাত গীত বাণীবদ্ধ কৰিছে। পাঞ্জাবী, মাৰাঠী, গুজৰাটী, বাংলা ভাষাতো তেওঁ কম পৰিমাণে গীত বাণীবদ্ধ কৰিছে। তেওঁৰ কিছুমান প্ৰশংসিত গীতৰ ভিতৰত "দ্য ব্ৰেক আপ চং ", "মেণ্টেস মানাদিল " অন্যতম। তেওঁ নিজৰ ইউটিউব উপস্থিতিৰ বাবেও জনা যায়। ২০১৩ চনত চেন্নাই এক্সপ্ৰেছৰ জৰিয়তে তেওঁৰ চলচ্চিত্ৰত নেপথ্য কণ্ঠশিল্পী ৰূপে যাত্ৰা আৰম্ভ হয়।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
ব্যাকৰণ আৰু প্ৰাকৃতি বিজ্ঞান (গ্ৰন্থ)

ব্যাকৰণ আৰু প্ৰাকৃতি বিজ্ঞান নামৰ ব্যাকৰণ আৰু ৰূপতত্ত্বৰ তাত্ত্বিক ধাৰণাৰ মৌলিক গ্ৰন্থখনৰ ৰচক হ'ল ড॰ ৰমেশ পাঠক। কিতাপখন প্ৰথম প্ৰকাশ পায় ১৯৮৮ চনৰ মাৰ্চ মাহত। গুৱাহাটীৰ পৰা প্ৰকাশিত কিতাপখনৰ প্ৰকাশক আছিল বীণা লাইব্ৰেৰীৰ মনোৰঞ্জন দে। গ্ৰন্থখনৰ ভাষা সহজ-সৰল আৰু পোনপোটীয়া, প্ৰকাশভংগীও সাৱলীল। গ্ৰন্থৰ বিষয়বস্তু যিহেতু অসমীয়া ভাষা সাহিত্যত নতুন আছিল, সেয়ে লিখকে ইতিমধ্যে ওলোৱা দুই এখন গ্ৰন্থৰ পৰা তথ্য সংগ্ৰহ কৰিব লগা হৈছিল। এই কথা তেওঁ গ্ৰন্থখনৰ পাতনিত নিজে উল্লেখ কৰিছে "যিহেতু বিষয়টো নতুন সেইবাবে বিভিন্ন গ্ৰন্থৰ পৰা তথ্য সংগ্ৰহ কৰিব লগা হৈছে।"

অধ্যায়

ব্যাকৰণ আৰু প্ৰাকৃতি বিজ্ঞান গ্ৰন্থখনত প্ৰথম অধ্যায়ৰ পৰা পৰিশিষ্টলৈ ৬টা অধ্যায় আছে।

প্ৰথম অধ্যায়

এই অধ্যায়ত আছে ভাষা, ভাষাৰ উপাদান আৰু ব্যাকৰণৰ আলোচনা। লগতে ভাৰতৰ লগে লগে পাশ্চাত্যৰ ব্যাকৰণ চৰ্চাৰ সবিশেষ এই অধ্যায়ত খৰচি মাৰি আলোচনা কৰা হৈছে।

দ্বিতীয় অধ্যায়

দ্বিতীয় অধ্যায়ত লিখকে অসমীয়া ভাষাৰ ৰূপতত্ত্বৰ বিভিন্ন দিশ উদাহৰণসহ পুংখানুপুংখভাৱে বিশ্লেষণ কৰিছে। ইয়াত বচন, লিংগ, শব্দবিভক্তি, প্ৰত্যয়, কাল আদিৰ আলোচনা বিস্তৃতভাৱে কৰি প্ৰতিটো ব্যাকৰণগত বিষয়ক নিজাববীয়াভাৱে মোখনি মাৰিছে।

তৃতীয় অধ্যায়

এই অধ্যায়ত আছে প্ৰাকৃতি নিৰ্ণয়। ভাষাৰ মূল উপাদান ধ্বনি, ৰূপ, আৰু বাক্যৰ মাজত যে পাৰস্পৰিক সম্পৰ্ক আছে সেইবোৰ কথাই ইয়াত শৃংখলিত ৰূপত আলোচনা কৰা হৈছে।

চতুৰ্থ অধ্যায়

এই অধ্যায়ত উপাকৃতি নিৰ্ণয় কেনেকৈ কৰিব লাগে তাৰ কথা খৰচি মাৰি আলোচনা কৰিছে।

পঞ্চম অধ্যায়

এই অধ্যায়ত অসমীয়া ভাষাৰ ৰূপতত্ত্ব খণ্ডটিও অতি বিস্তাৰিতভাৱে আলোচনা কৰিছে। ১২ পৃষ্ঠাৰ এই অধ্যায়ত লেখকে প্ৰকৃতিৰ ভাগ, গুণগত শ্ৰেণী বিভাজন, ক্ৰিয়া বিভক্তি, বিভক্তিমূলক প্ৰত্যয় -- এই সকলো দিশ সামৰিছে।

পৰিশিষ্ট

অসমীয়া ভাষাত যিটো বৰ্ণবিন্যাসৰ সমস্যা, সেই সমস্যাটোৰ খেলি-মেলি, বৰ্ণ বিন্যাসৰ অৰাজকতাৰ কাৰণ, বৰ্ণ বিন্যাস কিদৰে কৰা উচিত, অসমীয়া বৰ্ণ বিভ্ৰাটৰ সমস্যাৰ সমাধান -- এই আটাইবোৰ কথা লেখকে পৰিশিষ্টত আলোচনা কৰিছে।

তথ্য সংগ্ৰহ

শ্ৰেণী:অসমীয়া গ্ৰন্থ
ইস্তিগফাৰ

ইস্তিগফাৰ (ইংৰাজী: Istighfar; আৰবী: استغفار‎ istiġfār)। ইয়াৰ উপৰিও আস্তাগফিৰুল্লাহ ব্যৱহাৰ কৰা হয়- (ইংৰাজী: Astaghfirullah; আৰবী: أستغفر الله‎ ʾastaġfiru l-lāh)

ইয়াৰ অৰ্থ হ'ল আল্লাহৰ ওচৰত ক্ষমা প্ৰাৰ্থনা কৰা। মুছলিমসকলে বিশ্বাস কৰে যে, আল্লাহ হ'ল ‘গাফিৰ’ (ক্ষমাকাৰী), ‘গফুৰ’ (ক্ষমাশীল), ‘গফফাৰ’ (সৰ্বাধিক ক্ষমাকাৰী)। ইস্তিগফাৰ এটা স্বতন্ত্ৰ ইবাদত; কোনো গুনাহ বা পাপ ক্ষমা কৰাৰ বাবে এই ইবাদত কৰা নহয়। যেনেকৈঃ নামাজ, ৰোজা, হজ্জ ইত্যাদি ইবাদতৰ দ্বাৰা পাপ মাফ হয়; কিন্তু এইবোৰ ইবাদত কৰাৰ বাবে পাপ কৰা চৰ্ত নহয়। তওবা আৰু ইস্তিগফাৰ আল্লাহ তাআলাৰ অতি পচন্দৰ ইবাদত। সেয়েহেই নবী মুহাম্মাদ (ছাঃ) প্ৰতিদিনে ৭০ ৰ পৰা ১০০ বাৰ তওবা আৰু ইস্তিগফাৰ কৰিছিল বুলি মুছলিমসকলৰ শাস্ত্ৰত আছে। অনুৰূপ ঈমানৰ পাছত নামাজ প্ৰধান আৰু সৰ্বশ্ৰেষ্ঠ ইবাদত হোৱাৰ সত্ত্বেও এই নামাজ আদায়ৰ পিছত তিনিবাৰ ইস্তিগফাৰ পাঠ কৰা চুন্নত। অৰ্থাৎ ইস্তিগফাৰ মাথোঁ পাপৰ পাছতেই নহয়, ইবাদতৰ পাছতো কৰা হয়। যেনেকৈঃ হজ্জৰ পাছত ইস্তিগফাৰ কৰা বিষয়ে কোৰআনত উল্লেখ আছে, ‘(হজ্জৰ শেষত) তাৰপাছত তোমালোকে ওলাই পৰা, যেনেকৈ মানুহবোৰে গুচি গৈছে আৰু আল্লাহৰ ওচৰত ক্ষমা বিচৰা। নিশ্চয় আল্লাহ তাআলা ক্ষমাশীল, পৰম দয়ালু। ’

ইস্তেগফাৰ আৰু তওবাৰ পাৰ্থক্য

ইস্তেগফাৰঃ ক্ষমা বিচৰাৰ উদ্দেশ্যৰে বান্দাৰ আছতাগফিৰুল্লাহ কোৱা।

তওবাঃ আল্লাহৰ দিশে প্ৰত্যাৱৰ্তন আৰু তেওঁৰ প্ৰতি মনোনিৱেশ কৰা।

ইস্তেগফাৰ সম্পৰ্কিত কোৰআনৰ আয়াত সমূহঃ

তুমি ক্ষমা বিচৰা তোমাৰ ও মুমিন নাৰী-পুৰুষৰ ক্ৰটি-বিচ্যূতিৰ বাবে

আৰু তুমি আল্লাহৰ ওচৰত ক্ষমা বিচৰা। নিশ্চয় আল্লাহ ক্ষমাশীল, পৰম দয়ালু

ইস্তেগফাৰ সম্পৰ্কিত ৰাছুল(ছাঃ)ৰ বাণীসমূহঃ

১) আবু হুৰাইৰা(ৰাঃ)ৰ পৰা বৰ্ণিত, মই ৰাছুলে (ছাঃ) কওঁতে শুনিছো “আল্লাহৰ শপথ, মই প্ৰতিদিনে সত্তৰবাৰতকৈয়ো বেছি অধিক আল্লাহৰ ইস্তেগফাৰ কৰো আৰু তওবা কৰো”।

২) ইবনে আব্বাছ (ৰাঃ)ৰ পৰা বৰ্ণিত, তেখেতে কৈছে, ৰাছুল (ছাঃ)য়ে কৈছে,“যি ব্যক্তিয়ে ইস্তেগফাৰক অৱশ্যম্ভাবী কৰিব, আল্লাহে তেওঁক সকলো সংকীৰ্ণৰ পৰা মুক্ত কৰিব আৰু সকলো অসুবিধা(পেৰেশ্বাণী)ৰ পৰা তেওঁক নাজাত দিব আৰু এনেকুৱা ঠাইৰ পৰা ৰিজিক দিব, যিটো কল্পনা পৰ্য্যন্ত সি কৰা নাই। ”

ইস্তেগফাৰৰ গুৰুত্ব/ফজীলতঃ

ইস্তেগফাৰ আল্লাহৰ ইবাদত। বিশ্বাস কৰা হয় ইস্তেগফাৰৰ কাৰণে গুনাহ/পাপ মাফ হয়, বৃষ্টি বৰ্ষণ হয়, সন্তান ও সম্পদৰ দ্বাৰা সাহায্য কৰা হয় আৰু জান্নাতৰ অধিকাৰী কৰা হয়। ইস্তেগফাৰৰ ফলত সৰ্বাধিকৰ পৰা শক্তি ও সামৰ্থ বৃদ্ধি পায়। আল্লাহ তায়ালায়ে কৈছেঃ “তেখেতে তোমালোকৰ শক্তিৰ সৈতে আৰু শক্তি বৃদ্ধি কৰিব” ইস্তেগফাৰৰ ফলত সুখ-সমৃদ্ধি ও প্ৰাপ্ত হক অৰ্জিত হয়। ইস্তেগফাৰৰ ফলত বালা-মুছিবত দুৰীভূত হয়।

ইস্তেগফাৰৰ সময়ঃ

ইস্তেগফাৰ সকলো সময়তেই কৰিব পৰা যায়, কিন্ত গুনা/পাপৰ পিছত ইস্তেগফাৰ কৰা ওয়াজিব আৰু নেক আমল কৰাৰ পাছত মুস্তাহাব। যেনেকৈঃ নামাজৰ শেষত তিনিবাৰ ইস্তেগফাৰ কৰা, হজ্বল শেষত ইস্তেগফাৰ কৰা ইত্যাদি। কিন্তু চেহৰীৰ সময়ত ইস্তেগফাৰ কৰা বেছি ফজীলত/উপকাৰী, বৰঞ্চ মুস্তাহাব। কাৰণ এই সময়ত ইস্তেগফাৰকাৰীসকলক আল্লাহ তায়ালায়ে বেছি প্ৰশংসা কৰে।

নাৰীসকলৰ বাবে ইস্তেগফাৰ কৰাৰ গুৰুত্বঃ

নাৰীসকলৰ বাবে ইস্তেগফাৰ কৰা খুব জৰুৰী। হাদিছত আছে- নবী(ছাঃ)য়ে নাৰীসকলৰ ওচৰত আহি ক'লেঃ “হে নাৰীসকল, তোমালোকে চদকাহ কৰা, বেছি বেছি ইস্তেগফাৰ কৰা। কাৰণ তোমালোকৰ অধিকাংশকেই মই জাহান্নামৰ অধিবাসী দেখিছো। সিহঁতৰ মাজৰ বাকপটু এগৰাকী নাৰীয়ে কৈ উঠিলঃ আমাৰ মাজৰ অধিকাংশ জাহান্নামী হোৱাৰ কাৰণ কি? তেখেতে ক'লেঃ তোমালোকে বেছি লানত কৰা আৰু স্বামীসকলৰ নাশুকৰি কৰা।

তথ্যসূত্ৰ

শ্ৰেণী:ইছলাম ধৰ্ম
শ্ৰেণী:ইছলামিক আইন